პრაიმერებზე ახალი გამარჯვებულია
ეს ფაქტი ისედაც უამრავი კითხვით სავსე საპრეზიდენტო არჩევნებს, კიდევ უფრო არაპროგნოზირებადს ხდის
სადღესასწაულოდ განწყობილმა გინგრიჩმა მთავარი მეტოქეების - მასაჩუსეტის ყოფილი გუბერნატორის მიტ რომნის და პენსილვანიის სენატორის რიკ სანტორუმის- კრიტიკისგან ამჯერად თავი შეიკავა. ყოფილი კონგრესმენი ნიუტ გინგრიჩი სამხრეთ კაროლინაში გამართულ პრაიმერებს შთამბეჭდავად იგებს და ისედაც უამრავი კითხვით სავსე საპრეზიდენტო არჩევნებს, კიდევ უფრო არაპროგნოზირებადს ხდის. მას შემდეგ, რაც შაბათს სამხრეთ კაროლინაში ჩატარებულ პრაიმერებზე მეტოქეები დიდი უპირატესობით დაამარცხა, გამარჯვებულმა პრეტენდენტმა მოზეიმე მხარდამჭერებს შემდეგი სიტყვებით მიმართა: „ჩვენი სურვილია რესპუბლიკური საარჩევნო კამპანიის ნაცვლად ამერიკული კამპანია ვაწარმოოთ“. სადღესასწაულოდ განწყობილმა გინგრიჩმა მთავარი მეტოქეების - მასაჩუსეტის ყოფილი გუბერნატორის მიტ რომნის და პენსილვანიის სენატორის რიკ სანტორუმის- კრიტიკისგან ამჯერად თავი შეიკავა. გამარჯვებულმა რესპუბლიკელმა მთელი ორატორული ოსტატობა პრეზიდენტ ობამას წინააღმდეგ მიმართა. ამით გინგრიჩი ცდილობდა ელექტორატისთვის ეჩვენებინა, რომ პარტიის ნომინაცია მას გარანტირებული აქვს და ახლა უკვე მთავარ მეტოქესთან, პრეზიდენტ ბარაკ ობამასთან საბრძოლველად ემზადება. -აცხადებს კანდიდატი და პრეზიდენტ ბარაკ ობამას გულისხმობს. ნიუტ გინგრიჩს დიდი იმედი აქვს, რომ სამხრეთ კაროლინას მაგალითს დანარჩენი შტატებიც მიმართავენ და ის რესპუბლიკელთა საპრეზიდენტო ნომინაციას მოიპოვებს. სამხრეთ კაროლინას შტატის პრაიმერი მიტ რომნისთვის დიდი იმედგაცრუება იყო. გამარჯვების შემთხვევაში მას ნომინანტობა პრაქტიკულად გარანტირებული ექნებოდა. თუმცა, მეორე ადგილი რომნის ისევ ერთ-ერთ მთავარ პრეტენდენტად ტოვებს. ექსპერტების აზრით მას კონსერვატორთა ხმების მოსაპოვებლად მეტი მუშაობა მართებს, რადგან ზომიერ რესპუბლიკელთა ხმის უმრავლესობა მიტ რომნის პრაქტიკულად გარანტირებული აქვს. სამხრეთ კაროლინაში დამარცხების შემდეგ მან მხარდამჭერებს სიტყვით მიმართა: პენსილვანიის შტატის ყოფილი სენატორი, ყველაზე ახალგაზრდა ნომინანტი, რიკ სანტორუმიც არ კარგავს იმედს. ის სამხრეთ კაროლინას პრაიმერზე მესამე ადგილზე გავიდა და აცხადებს, რომ ვალდებულია ბოლომდე იბრძოლოს, რადგან ის ოთხ დარჩენილ კანდიდატს შორის ერთადერთი კონსერვატორია. ნომინაციისთვის ბრძოლას აგრძელებს რესპუბლიკელთა მეოთხე კანდიდატი, ყოფილი ექიმი და კონგრესმენი, რონ პოლიც. ის კვლავ სამხედრო კამპანიების შეწყვეტის და უცხოური პროგრამების დაფინანსების შემცირებაზე საუბრობს და ელექტორატს პირდება, რომ დაზოგილი თანხა მისი არჩევის შემთხვევაში საშინაო საკითხების უკეთ მოგვარებას მოხმარდება. პოლიტოლოგი მეთიუ დოდი „ეი-ბი-სისთვის“ მიცემულ ინტერვიუში აცხადებს, რომ სამხრეთ კაროლინას პრაიმერში ნიუტ გინგრიჩის გამარჯვებამ სიტუაცია მნიშვნელოვნად შეცვალა: ახლა ყოველი მომდევნო პრაიმერი იმაზე მეტ მნიშვნელობას იძენს, ვიდრე მას ტრადიციულად გააჩნდა. შემდეგი პრაიმერი 31 იანვარს ფლორიდის შტატში გაიმართება.